SB.TV

SB.TV Global Ltd, tunnetaan myös nimillä SB.TV ja SmokeyBarz, on brittiläinen musiikki- ja audiovisuaalisen alan yritys, joka perustettiin vuonna 2006. SB.TV tuottaa ja jakaa erityisesti Lontoon underground-skeneen kuuluvien artistien ja yhtyeiden musiikkivideoita. Jakelukanavana toimii pääasiassa YouTube ja yhtiön omat internetsivut.

SB.TV:n ohjelmisto koostuu suurelta osin brittiläisestä hip hopista ja grimestä. Viime vuosina kanava on alkanut näyttää myös laajemman yleisön suosimien artistien videoita ja haastatteluja, kuten Jessie J:n, Nicki Minajin ja Pixie Lottin. Syksyllä 2013 lontoolainen Miroma Ventures -sijoitusyhtiö osti osuuden SB.TV:stä.YouTube video channel SB.TV wins private equity backing The Guardian. 21.10.2013  Kaupan jälkeen yhtiön arvoksi ilmoitettiin kahdeksan miljoonaa puntaa.

Huhtikuussa 2014 SB.TV julkaisi Maya Jane Colesin Come Home -kappaleeseen tehdyn musiikkivideon, jolla esiintyy suomalainen näyttelijä Dana Mustajärvi.Maya Jane Coles x Jonas Lord | Come Home /Fashion Film/: SBTV 

Uudenvuoden aattona 2014 Britannian kuningatar myönsi SB.TV:n perustajalle Jamal Edwardsille Brittiläisen imperiumin jäsenen kunniamerkin (MBE).Music boss Jamal Edwards gets New Year Honours BBC News. 31.12.2014 
Lähteet

Aiheesta muualla
SB.TV:n YouTube-kanava
sbtv.co.uk

Luokka:Brittiläiset viestimet
Luokka:Brittiläinen musiikki
Luokka:Nuorisokulttuuri
Luokka:Brittiläiset yritykset